Magne Hermod Petersen

Magne Hermod Petersen (født 5. februar 1874 i Kristiania, død 28. desember 1938) var en norsk ingeniør og embetsmann, og direktør for Telegrafverket 1935–1938.

Han tok telegrafkurs i 1892 og eksamen fra Bergen tekniske skole i 1897. Senere gikk han ved den tekniske høyskolen i Karlsruhe.

Hermod Petersen ble avdelingsingeniør i telegrafstyret i 1913, og overingeniør og sjef for radiokontoret i 1919. Han ble telegrafdirektør i 1935, og var det frem til sin død i 1938. Han var kjent for å ha oppfunnet Hermod Pettersens kopitelegraf, en billedtelegraf.

Hermod Petersenfjellet på Svalbard er oppkalt etter ham. Han var kommandør av Dannebrogordenen, storridder av Den islandske falkeorden og kommandør av den svenske Nordstjerneordenen.

Referanser 

Norske embets- og tjenestemenn
Dannebrogordenen
Den islandske falkeorden
Nordstjerneordenen
Personer tilknyttet Telenor
Personer fra Oslo